text: Boligblokke rives ned i Nordborg
  26 april 2012 kl. 16.30
  189 lejligheder fordelt på syv boligblokke bliver i de her dage jævnet med jorden i Nordborg.
  Det er Boligselskabet Danbo i Nordborg, der har valgt at rive boligblokkene ned. 
  Årsagen er, at de simpelthen ikke kan lejes ud. Efterspørgslen på lejeboliger på Nordals har i flere år været dalende - og det er faktisk tredje gang, at boligselskabet river boligblokke ned. 
  To blokke fjernes helt, mens der oven på fundamenterne på de fem øvrige skal bygges i alt 40 rækkehuse. Overskuddet af lejligheder skal ses i sammenhæng med vigende beskæftigelse hos de store virksomheder på Nordals.
  